
Cum nuper pro solita tua erga me comitate dono mihi misisses prooemium indici 
lectionum in universitate Berolinensi per hoc semestre habendarum a te, collega illustrissime 
atque amicissime, praemissum, cui adnotationes quasdam tuas ad Dionysii Longinive qui 
fertur de sublimitate libellum inseruisti, maxime animum meum particula illius commenta- 
tionis tertia in se convertit, ubi (p. 11 sqq.) ea pertractasti, quae ibi cap. IX p. 23, 14 sqq. 
ed. Iahn. de Homeri Odyssea scripta sunt. Hoc enim loco duobusque eiusdem libelli aliis 
Udalricus de Wilamowitz- Moellendorff Herm. X p. 339 sq. lectoris alicuius indignabundi 
notas deprehendisse sibi visus est: is illa omnia nugas meras esse significaturus p. 23, 21 
voc. zÀdvoc margini adscripsisse ei videtur 'atque idem', ait, 'ille lector scriptori infensus, 
cum apud Homerum mza«vtm«ot G9ex audivit inveniri, &ÀAec exclamat 21, 4 et 32, 8 ubi 
praecipitur ut in scribendo iudiees librorum nostrorum Homerum aut Demosthenem fore 
nobis fingamus, mxem«tyy«t haec sibi videri adnotavit. utrobique inania vocabula ab aliis 
deleta sunt, temerene an perspecta interpolationis causa, nescio. "Tu vero haec, quae non 
dubitas multis placitura esse, tibi non probari fateris (l.l. p. 13): 'ut enim ais 'omnino de 
interpolatione et huius libri et multorum secus aliquanto quam plerique sentimus, ita illius 
generis, quod ex adnotato legentis iudicio natum putatur, nullum paulo certius exemplum 
novimus. Nec Aelii Spartiani Hadriano c. 20 ea medicina a Mauricio Hauptio!) nec 
Ciceronis de legg. II $ 21 ab alio quodam v. d. recte adhibita esse tibi videtur eandemque 
etiam & libello illo xegt o:*jouc removendam esse censes. Ego de his tecum disputare nolo ?), 
quae tibi aut falsa aut incerta esse videri testatus es, id potius iudicium, quod de hoc 
interpolationis genere in universum pronuntiasti, labefactare conabor, allatis aliquot ex- 
emplis, quae equidem vel prorsus vel satis certa huius generis documenta esse arbitror 
quaeque a te quoque non spretum iri confido, ; 

Antequam autem ad singula tibi proponenda aecedam in universum id praemonere 
mihi liceat, iam per se et, ut verbo apud philosophos usitato utar, a priori mirum fore, si 
inter tot veterum grammaticorum glossemata et interpretamenta, quae librariorum incuria 
in ipsum verborum ordinem sese insinuarunt, nullum talium iudiciorum vestigium in scriptorum 
ab antiquitate ad nos propaegatorum codicibus extaret. Nam certe, eiusque rei indicia 
etiam a scholiis hodie superstitibus non desunt, praeter interpretationem, recensionem, 
emendationem, quae proprie ad ypepquxo)g perlnebant, non defuisse inter ipsos illos 
grammaticos, qui xpvtxo)üg quoque se praestarent, non est quod te, virum et (paqucoxcoccov 


' Quamquam de verbis non satis novit! iudicium ambiguum esse ipse concedis. 

?) De Longinianis, ut pervagato nomine utar, in universum iam tecum fere consentire videtur 
ipse Wilamowitzius Deutsche Lit.-Zeitung 1880, 11, 367 sq., quamvis suam de singulis loeis sententiam non 
satis dilucide significaverit, j* 

et xputXevtov, moneam, ne de aliis leetoribus loquar, quos et ipsos iudicia quaedam sua 
codicibus a se lectis ut tot alias variasque adnotationes adscribere nonnumquam solitos 
esse, per se sane non minus probabile esse videbitur quam ipsa haee iudicia, ut reliquas 
illas adnotationes, postea ab aliis cum ipsis seriptorum verbis descripta et deinceps interdum 
perperam ipsis his verbis inserta esse. Equidem sane in iis quae non minus scite ac 
subtiliter quam distincte et dilucide, ut assoles, de interpolationibus similibusque, quae 
recentiores frequentissime in veteribus auctoribus quales ad nos propagati sunt agnoscere 
sibi videntur, vitiis ac deformitatibus (plurali numero cum Gellio uti licebit) per tot seriptio- 
nes academiarum Vind. et Berol. commentarüs, actis gymnas. Austr, museo philologico, 
indicibus scholarum universitatis Berolinensis potissimum insertas exposuisti, me tibi plane 
assentiri posse persaepe sgavisus sum: nec tu exaggeratione illa, ut iterum cum Gellio 
loquar, strenue refutata, exempla tamen numerosa ad pervaria talium dehonestamentorum 
genera perünentia extare negasti; huius autem unius specimen deesse censes. 

Nolo premere ad sententiam meam probandam, quamvis assensus quoque testificatio 
iudicium fere nominari possit, assensus a librariis lectoribusve testificati vestigia in libris 
manuscriptis me quidem iudice non deesse, veluti, ut unum certe exemplum minus notum et 
non satis recte, ut mihi quidem videtur, adhue explicatum afferam, in cod. Cic. de rep. lib. II 8 16 
"Tunc id quod retinemns hodie magna cum salute reipublicae, auspiciis plurimum obsecutus est 
Romulus voc. plurimunr tertia, quam dicunt, manu superscriptum est 'accedo' : quodsi 
"voce ista superaddita comprobare quendam voluisse, quod 'auspiciis plurimum obsecutus 
est Romulus ut Cic. Scipionem facit dicentem! censet A. Strelitz de antiquo Ciceronis reip. 
librorum emendatore (diss. Vrat. a. 1874) p. 15, equidem putaverim, voc. hoc ad totam 
hane sententiam atque eo potissimum pertinere, quod magna cum salute reipublicae sum- 
mum obsequium praestari auspiciis homo ille, superstitiosus certe ecclesiasticus, clericorum 
regimen. eomprobaturus significare voluerit. Sie ad totam sententiam loci Platoniei de 
legg. XI p. 919 A sq.') merito me quidem iudice óp9og illud, quod legitur in libris ante 
voc. àpapcavópevo, rettulit Schrammius (Quaestt. de locis nonnullis legum Platonicarum part. 
VIII. progr. Glac. a. 1875 p. 7) improbato Stephani et Asti conatu, ad xapeoxeumxoxx id 
voc. transferri iubentium. "Ascriptum' inquit 'erat enim in margine a librario aliquo, qui 
comprobare se sententiam de cauponum perfidia et malignitate indeque conflata omni cau- 
poniae similibusque artibus infamia atque invidia a Platone prolatam addita hae voce breviter 
significare voluit, quam ali, ut sexcenties factum est, temere intulerunt in contextam 
orationem. Equidem vero hoc exemplum eam quoque ob causam affero, quod in cod. Q 
Bekkero teste ibi legitur atoypóc vo. Hoc vero aitoypóc quod ali quoque codd. nonnulli 
exhibere dicuntur, ab editoribus recentibus pro óp)«g illo olim pervulgato in verborum 
ordinem receptum est: at videtur ne hoc quidem Platoni tribuendum esse, sed potius, quod 


? Ny 8& ónótow eig Bproug ttg xommAstag Évexa vOToUG xoi mavvxy6os jjxm Éxovxag 680v (Opucd[tievog 
oixvjoetg, &v amoplx vvrvopévoog xavaADosot dawn OeyOpevog Y| 0xO yeuuvov dypünv Bü BAoovopévoug, s)btet- 
Vy] v roca vv T pao y Y, my Creoty ccyocpuyav, và juevi. vao. ox. c &valpoug BeEdrevog quA m pdoy Edvux. Eno |ieva adis 
"oboyoic, € 5' &y9poUg apeAoroug xeystpojtévoug dumoAupeoy cv ppavxcov xoi dt xxi dace pzov 
AUtpov, «ux &oU xxi và vouxücu &» EUpmect tot totoUToig OpO9 Gc (xicypóOc al) dpaptavopeva tàg OuwoAAe vij 
vfi &mopÜXxc &mtxoDpriost T pEOXeDoLÓa., 

etiam Schrammius l. l. indicat, ad refellendum illud óp$6g ei esse oppositum, ita ut ille 
librarius sane ipsum Platonem sibi vituperare visus sit. Plane igitur hoc exemplum ei 
generi de quo nos quaerimus, adnumerandum esset, nisi re vera illud aicypóc glossema 
esset librarii alierum glossema óp9?og improbantis, ut non plane id efficiat, quod tu, illu- 
strissime collega, desideras. 

Non prorsus sane idem, sed ita comparatum, ut alterum illud tamquam comple- 
mentum exposcere fere sibi videatur, id est genus depravationis, quo ea quae librariis dis- 
plicent non vituperatione quidem adscripta notantur, sed in contrarium mutantur, quod piis 
illis hominibus commendandum inculeandumque Christianis lectoribus videbatur. Cuius rei 
exempla satis faceta a Wólfflino Lucianoque Müllero allata nuper de toto hoc genere verba 
faciens composuit Dom. Comparetti Virgil im Mittelalter p. 80 ed. Germ. Nec minus idem 
adnotat, non deesse notas marginales ipsos auctores conviciis insectantes eiusque rei ex- 
emplum et ipsum a Luc. Muellero (ann. phil. 93, 395) petitum aliquot Luciani codicum affert, 
quorum marginibus 6) x&xtote dyUüpoyrov, € |uapetos, similia adscripta sunt. 

Vel magis ad id, de quo loquimur, aecedit ea carminis Lucretiani interpolatio, quam 
a lectore quodam philosopho, Epicureae disciplinae atque ipsi poetae non favente Lucre- 
tüique versibus sive suos inserente, qui praecepta eius refellerent ), sive alios ex ipsius 

Lucretii carmine petitos adscribente, quibus sibi ipse poeta videretur contradicere ?), Car. Lach- 
mannus sibi visus est agnoscere. Equidem totam hanc materiam hie persequi nolo, unum 
tantum huius alterius generis exemplum ex carminis totius prooemio afferam, versus scil. 
lib. L 44—49 omnium consensu ex lib. II v. 646—651 L. hic intrusos. De hoc enim panno 
male assuto tuum ipsius iudicium afferre mihi licet ex ea commentatione petitum, qua 
prooemium illud luculentissime enarravisti nunt. acad. rev. Berol. menstr. a. 1877 p. 479 
sqq. inserta. Dicis ibi hos versus nihil esse — liceat mihi ipsis verbis tuis uti — 'als die 
in den Text gedrungene Randbemerkung eines müssigen Lesers, der den Widerspruch be- 
merklich machen wollte, in welchen der Dichter durch dieses sein Anliegen an die Gottheit 
mit seiner eigenen Lehre sich setze. 

Sed omnibus his ipsam quaestionem acu non tangi, sed modo, ut ita dicam, stringi 
indeque probabile tantum fieri, ilius etiam quod tu exulare iubes generis non defore 
exempla, consentaneum est. Nec ea inihi afferre licebit, quae tanquam huc pertinentia 
composuit Cobetus in adn. ad p. 29 or. de arte interpretandi etc. (Lugd. Bat. a. 1847) ibid. 
p. 137 sqq., cum certe tibi ignota non sint eaque tantum tibi propositurus sim, quibus ad- 
sensurum te esse sperem. Aoc sane id quod ex his maxime indubitatum mihi videtur ne 
prorsus quidem huc pertinet; irridetur enim ibi gulo ab Alciphrone descriptus, non ipse 
Alciphro glossemate 'mdoyst. và Oixawc epp. III 7, ubi libri ota và ota m&oyet xà Gtxowa Àox- 
xómAoutot eipyécavió pe AAAog GAXoUey mepurtA mivyety wol mÀeto Y| xaX 10 XUtog Tí[c Yaotpoc 
£cü(ey ayo[xAGovvec, ubi legendum esse olx vàp ot AaxxónAoutot. agnovit Stephanus Berg- 
lerus, probavit Augustus Meinekius.?) Haud fere distat haec hominis gulosi irrisio ab ea, 


—— — 


!  Traetavit hoe interpolationis genus nuper Frid. Hofmann de interpolationibus Lucretianis. diss. 
inaug. Halens. a. 1875 p. 32 sqq. 

?) Cf. C. Gneisse de versibus in Lucr. carm. repetitis. diss. inaug. Argentorat. a. 1878 p. 13 sqq. 

3) [Sie etiam Hercherus, euius editionem nunc demum inspicere potui.| 

qua fragmento cuidam Luciliano (lib. XV fr. III L. M.) in cod. aliquo recentiore Noni 
Marcelli s. v. senium (p. 2, 28 M.):?) 
In numero quorum nune primu' Trebelliu multost 
Lucius, Arcesilai (s. Arcesilae) febris, senium, vomitus, pus 
adglutinata esse dicitur clausula 'et perpetua sitis. 

Locis l. l. propositis alium nuper addidit criticus ille Batavus Mnemos. N. $.. VIII 
p. 190, in Ciceronis ep. IX 25, 1 sq. 'Nescis, quo cum imperatore tibi negotium sit... 
Nunc ades ad imperandum vel ad parendum potius, sic enim antiqui loquebantur verba 
'vel ad parendum potius pro insiticiis habens. Sed quod addit ad hanc sententiam pro- 
bandam, mihi haud ita comparatum videtur, ut tibi sententiam suam persuadere potuerit 
vir sagacissimus. Quare hoc loco non magis adversus te uti volo quam illis. 

Nec prorsus huc pertinere tibi videbitur, quamvis ad ipsam hane corruptelae speciem 
proxime sane accedat, locus aliquis Gellii ubi ipsam interpolationem indicavit I. F. Gro- 
novius, interpolationis vero originem equidem aperuisse mihi videor philol. XIX p. 161 sq. 
Ibi enim (N. A. IV 11, 3) libri Gelliani Cieeronis verba ex libro de divin. I S 62 sic afferunt 
"Ex quo etiam Pythagoreis interdictum putatur, ne faba vescerentur, quae res habet in- 
flationem magnam. Is cibus tranquillitatem mentis quaerentibus constat esse contrariam", 
quae apud ipsum Ciceronem sie leguntur "Ex quo ... vescerentur, quod habet inflationem 
magnam is cibus tranquillitati mentis quaerenti vera contrariam. Id enim ita explicandum 
esse arbitror, ut lector aliquis Ciceronis studiosus, qui non recte a Gellio haee verba de- 
scripta esse observasset, adnotaret: is cibus constat esse, quae verba ad marginem uf 
arbitror duabus lineis continuis ita fere adscripta 

is cibus 

constat esse,. 
postea in verborum Gellianorum ordinem perperam iis locis, quibus nunc discissa leguntur, 
irrepserunt. 

Sane hic habes interpolationem ex adnotato legentis iudicio natam, qua dicitur 
Gellius locum Ciceronianum afferens ipsa Ciceronis verba haud ita accurate rettulisse. Sed 
cum hoe ita fiat, ut simpliciter verba illa Ciceroniana adscribantur nulla improbationis nota 
expresse addita, ne hunc quidem locum ita comparatum esse, ut ad sententiam tuam refel- 
lendam plane sufficiat, ipse concedo. 

Missis iam his omnibus, quae partim non prorsus huc pertinent partim a te non 
probatum iri suspicor, nonnulla tamen exempla huius interpolandi generis afferre mihi 
posse videor, quae vix dubitationem aliquam admittant, Sunt autem haec ex litteris Latinis 
repetita, cum ex Graecis quae tanquam certa proponerem non invenerim, nisi locum illum 
Platonicum, quem quadamtenus tantum in censum venire posse ipse confiteri debui. Per- 
tineret huc. Antphontis sententia quaedam (fr. 132 p. 187 Bl), si recte sic constituenda 
esset, qualem Meinekius eam exhibuit in recensione sua florilegii Ioannis Stobaei (98, 56 
t. III p. 231) Eoxecr([óprvoc x&c 6 pog (Vaojuaotc) € qwoxopie xol o08Ev Éyty mepurtóv oU8E 
uéya. xol oepyóv: à. mvca. quwkpas xod. ias evi] xo ÓAvpoy póvuat uo. avos uy evoc Aot prey date, 


" Sequor emendationem O. Ribbeckii mus. phil. 29, 132; ef. etiam Munro journ. of philology 
VIII 16, 1879, p. 223. | 


ri 

quod mihi quidem valde arridet; sed cum hac de re alii aliter censeant, veluti Sauppius et 
Blassius, nescio num tu hunc locum pro exemplo paulo certiore accepturus sis. Illi autem 
loci ex Litteris Latinis desumpü, atque duo quidem ex Ciceronis scriptis philosophis, 
tertius ex Pomponii Melae de chorographia libris, mihi ita videntur comparati esse, ut eos 
de variis interpolationis generibus in scholis de philologiae encyelopaedia habitis per ipsum 
hoc semestre hibernum, perlecta igitur disputatione tua, disserens, quamvis, ut tu ipse haud 
nescis, magnum auctoritas tua apud me pondus habeat, commilitonibus tanquam manifesta 
interpolationis ex iudicio legentis natae exempla proponere non dubitaverim. 

Horum autem locorum Ciceronianus alter invenitur in libro de natura deorum secundo. 
Ubi inde a $ 127 providentiam deorum in mundi ornatu perpetuo conspicuam exponens 
multis aliis huius curae exemplis propositis sic pergit Cicero ($ 131): * Multaque alia in aliis locis 
commemorabilia proferre possum, multos fertiles agros alios aliorum fructuum. Sed illa 
quanta benignitas naturae, quod tamen multa ad vescendum, tam varia et tam iucunda 
eigni£, neque ea uno tempore anni, ut semper et novitate delectemur et copia! Quam 
tempestivos autem dedit, quam salutares non modo hominum, sed etiam pecudum generi, 
iis denique omnibus, quae oriuntur e terra, ventos Etesias! quorum flatu nimis temperantur 
calores; ab isdem etiam maritimi cursus celeres et certi deriguntur. Multa praetereunda 
sunt: enumerari enim non possunt fluminum opportunitates, aestus maritimi mutuum !) 
accedentes et recedentes, montes vestiti atque silvestres, salinae ab ora maritima remotis- 
simae, medicamentorum salutarium plenissimae terrae, utilitates denique innumerabiles ad 
victum et ad vitam necessariae. Quae omnia descripsi, ut pateret, verba post "multa prae- 
tereunda sunt' in libris mss. tradita *et tamen multa dicuntur optimo iure a C. F. W, 
Müllero (ann. phil. 89, 135) esse eiecta, hominis sc. non sine irrisione quadam mirantis, 
quod Cieero, qui multa praetereunda esse dicat, tam multa tamen adiciat. "Was diese 
Worte aber sie Müllerus inquit *'im Munde Ciceros hinter *multa praetereunda sunt' heissen 
kónnen, ist mir vollkommen unbegreiflich'; Secutus Müllerum est, ne addam, eandem 
rationem in sua ipsius editione ab eo adhibitam esse, Daiterus in ed. Cic. Tauchnitiana. 

Ipsa illa annalium philologicorum pagina, qua Cieeronianum hune loeum et acutis- 
sime et me quidem iudice certissime sanavit, duos alios locos Ciceronianos amicus ille 
meus in comparationem advocavit, pridem eadem ratione a viris doctis restitutos. Quorum 
alter, ut mihi quidem videtur, illo non minus certum eius, de qua loquimur, corruptelae 
exemplum praebet, de div. lib. II $ 21. Ibi haee leguntur in codicibus manuscriptis 
"Quodsi fatum fuit bello Punieo seeundo exercitum populi Romani ad lacum Trasumennum 
interire, num id vitari potuit, si Flaminius consul iis signis iisque auspiciis, quibus pugnare 
prohibebatur, paruisset? Certe potuit. Aut igitur non fato interiit exercitus aut, si fato 
— quod eerte vobis ita dicendum est —, etiamsi obtemperasset auspiciis, idem eventurum 
fuisset; mutari enim fata non possunt/.?) Hic verba "Certe potuit, quibus "Certe non potuit 
substituit Peareius, recte à Davisio, cui editores recentiores quod sciam omnes secuti sunt, 
uncis inclusa esse, non negabis. Haud ita certo affirmare ausim, eodem pertinere alterum 


! Sie seripsi eum A. Driegero Beitrige zur Kritik einiger philos. Schriften des Cieero. Posnan. 
1873 p. 18 sq. "multum libri. 
?) De h. l. praeterea constituendo ef. Müllerum l. l. p. 609; 625 coll. A. Weidnero phil. 38, 86. 

tibi visum iri, quem eadem ratione emendare studuit Hottingerus, assentientibus editoribus 
recentioribus plerisque, Christio, Baitero, Müllero, eiusdem se. libri 8 94. Leguntur ibi in 
libris haec: * Haec igitur cum sit tum serenitas, tum perturbatio caeli, estne sanorum homi- 
num hoc ad nascentium ortus pertinere non dicere, quod non certe pertinet, illud nescio 
quid tenue, quod sentiri nullo modo, intellegi autem vix potest, quae a luna ceterisque 
sideribus caeli temperatio fiat, dicere ad puerorum ortus pertinere? | In quibus vocc. 
"quod non certe pertinet' eiectis me quidem iudice optime nexus sententiarum restituitur. 
Sed alii aliter: *quod «certe pertinet! scribi iussit Davisius, *quod certe non pertinet' 
Schuetzius, quem praeter Orellium sequitur Madvigius emendationum ad Ciceronis libros 
philosophicos part. I (un.) p. 36 sqq. satis fuse de h. l. intellegendo et distinguendo dis- 
putans, eui assensus est in adn. ad h. l. Giesius ed. suae horum librorum Lipsiae a. 1829 | 
publici iuris factae p. 312 sq. 

Sed cum in hae vv. dd. dissensione quae tua sententia futura sit augurari nequeam, 
eum locum in censum non vocavi, tertium autem Ciceronianis illis duobus addo ex Pom- 
ponii Melae lib. III $ 53 petitum hune de Iuverna (Hibernia): 'Super Britanniam Iuverna 
esí paene par spatio, sed utrimque aequali tractu litorum oblonga, caeli ad maturanda : 
semina iniqui, verum adeo luxuriosa herbis non laetis modo, sed etiam dulcibus, ut se 
exieua parte diei pecora impleant et nisi pabulo prohibeantur, diutius pasta dissiliant. 
Cultores eius ineonditi sunt et omnium virtutum ignari!) quam aliae gentes, pietatis ad- - 
modum expertes. Male adglutinata hie esse post verba 'ommium virtutum ignari quam 
aliae gentes in libris fere omnibus haec: aliquatenus tamen gnari'7 dudum intellectum 
est; recte hoe glossema hominis iudicium severum Pomponii de Iuvernae incolis suo ipsius 
iudicio lenituri ita explicat C. Bursianus in censura ed.a Gust. Parthey Berolini a, 1867 foras | 
datae (ann. phil. 99, 633), ut codex ille Pomponii primarius Vaticanus saec. X *) (crediderim 
potius archetypum eius nominandum fuisse) a monacho ex Hibernia Scotiave oriente scriptus 
sit, der', ut ipsius verbis utar, jenen Zusatz seinem Patriotismus schuldig zu sein glaubte. 

Equidem, eum hae interpolationes glossatorum iudicia continentes certissimae mihi : 
esse videantur, spero te quoque in eandem sententiam iransiturum concessurumque mihi 
esse, non prorsus deesse exempla interpolationis ex adnotato legentis iudicio natae. Neque 
id fere dubium mihi esse videtur, quin praeter haec, quae per aliquot annos accuratius 
talia conquirenti atque adnotanti mihi forte fortuna sese obtulerunt, alii alia ex utriusque - 
sermonis reliquiis petita addere possint. Sed iam ea quae nune prodeunt ad sententiam 
meam stabihendam mihi videntur satisfacere. Tu autem haec, quaeso, pro vetere quae 
mihi tecum per hos fere ter novenos annos est necessitudine nunquam interrupta amice 
comiterque accipias, ut amice comiterque a me tibi offeruntur; si vero habes, quae mihi | 
opponas, equidem meliora a te edoceri non gravabor. Vale. 

Ser. Vratislaviae m. Ian. a. MDCCCLXXXI. 

') Sunt qui auctore Pintiano, adsentientibus libris nonnullis *magis h.l. inserendum esse censeant, 
eum quibus faciunt editores recentissimi G. Parthey et C. Friek (ed. Lips. T'eubn. a. 1880). 
?) tantum Par. 2; ignari R. Vind. ap. Parth. 
?) "saec. IX. vel X' Parthey p. XXI; 'deeimo (ineunte ut videtur) seriptus Ad. Michaelis ibid. . 
p. X ef Erick, p. VIL 

